Վերջին շրջանում կարող էինք արձանագրել, որ հիմնական կրիպտոարժույթների գները քիչ թե շատ սկսել են կարգավորվել` տատանվելով գրեթե նույն միջակայքում: Սակայն բացառություն է կազմում այժմ շուկայի երկրորդ ամենամեծ կապիտալով կրիպտոարժույթը՝ Էթերիումը, որը վերջերս երկու շաբաթվա ընթացքում կրկնակի արժեզրկվեց: Այս հատկանշական դեպքի հիմնական պատճառը, թերևս, վերջին մեկ տարվա ընթացքում Էթերիումի հարթակի միջոցով, դոլարային արտահայտությամբ, հարյուրավոր միլիոններ հավաքագրած ICO նախագծերն են: Վերջիններս սկսել են վաճառքի հանել իրենց ներգրաված Էթերները` բարձրացնելով առաջարկը շուկայում: Պետք է նշել, որ 2018 թվականի սկզբից Էթերն արժեզրկվել է համարյա 6 անգամ: